สวัสดีครับ ผมมีปัญหาที่พบเจอทุกวัน ย้ำว่าทุกวัน วันละ 3-4 ครั้ง จุดที่เป็นปัญหาคือทางม้าลาย บริเวณหน้าบิ้กซีสะพานควาย

ทางม้าลายนี้ถูกทำไว้เพื่อให้คนข้าม แต่สิ่งที่พบเจอทุกวันคือมอเตอร์ไซค์ที่กลับรถ มันเป็นอะไรที่แย่มากที่ขณะเรารอเพื่อข้ามไปอีกฝั่งหนึ่งแต่เราก็ต้องคอยหลบมอเตอร์ไซค์ที่กลับรถเสมอ ผมเจอปัญหานี้ทุกวันและรับไม่ได้เพราะมันไม่ถูกต้อง ซึ่งทุกครั้งผมจะไม่หลีกให้มอเตอร์ไซค์กลับรถ คือจะยืนอยู่ขวางไว้ ทุกวันจะต้องมีเรื่องกัน ผมจะด่ามอเตอร์ไซค์ที่กลับรถตลอด ว่ามันใช่ที่กลับรถไหม ไม่เห็นป้ายหรอเค้าเขียนว่าห้ามกลับรถ

สิ่งที่ผมได้รับจากการยืนหยัดในความถูกต้องนี้คือการที่คนขี่มอเตอร์ไซค์ไม่รู้สึกสำนึกและยังตอบกลับมาว่าใครใครเค้าก็ทำกัน คือผมรับไม่ได้อ่ะครับ มันไม่ถูกต้องและมันแย่มาก

เกือบทุกครั้งที่เกิดปัญหานี้คนอื่นๆที่รอข้ามอยู่เหมือนกันจะไม่มีใครกล้าพูดออกไป มีแต่ผมและแฟนของผมที่กล้าพูด และมันก็จะมีเรื่องเสมอ

ผมเคยแจ้งไปที่สำนักงานเขตแล้ว  และเคยแจ้งไปที่คุณแรมโบ้พรรคก้าวไกล แต่สุดท้ายก็มีแค่ป้ายมาติด ซึ่งช่วยอะไรไม่ได้เลย

ผมคิดว่ามันเป็นปัญหาที่สื่อให้เห็นถึงความพังพินาศในสามัญสำนึกของคนไทยมากๆ  และมันไม่ใช่ปัญหาที่ผมต้องไปทะเลาะกับคนขี่มอเตอร์ไซค์ด้วยซ้ำ

จากที่ผมเห็นปัญหานี้อยู่ทุกๆวันวันละหลายครั้ง  80% ของมอเตอร์ไซค์ที่กลับรถที่ทางม้าลาย คือวินมอเตอร์ไซค์มงคลรามา ที่อยู่ตรงทางขึ้น-ลง BTS สะพานควาย 

ตัวผมและแฟนผมรวมถึงครอบครัวไม่รู้จะแก้ปัญหานี้ยังไงแล้ว  ถึงขั้นที่วางแผนกันว่าจะไปซื้อตะปูมาโรยไว้ ให้มอเตอร์ไซค์ที่มากลับรถยางแบนไปเลย

ผมทุกข์ใจแล้วก็รู้สึกหดหู่มากๆที่ต้องเจอเรื่องแบบนี้ทุกวัน  หวังว่าครั้งนี้ที่ผมแจ้งปัญหา จะเกิดการเปลี่ยนแปลงแบบชัดเจนและยั่งยืนนะครับ

รบกวนช่วยแก้ปัญหาให้ด้วยนะครับ  ขอบคุณครับ